รัฐบาลไทย-ข่าวทำเนียบรัฐบาล-กระทรวงอุตสาหกรรม จัดพิธีมอบรางวัลอุตสาหกรรม ประจำปี พ.ศ. 2560 รางวัลแห่งเกียรติยศของผู้ประกอบการอุตสาหกรรมไทย
วันพุธที่ 23 สิงหาคม 2560
กระทรวงอุตสาหกรรม จัดพิธีมอบรางวัลอุตสาหกรรม ประจําปี พ.ศ. 2560 รางวัลแห่งเกียรติยศของผู้ประกอบการอุตสาหกรรมไทย
กระทรวงอุตสาหกรรม จัดพิธีมอบรางวัลอุตสาหกรรม ประจําปี พ.ศ. 2560 (The Prime Minister’s Industry Award 2017) โดยได้รับเกียรติจาก พลเอกประยุทธ์ จันทร์โอชา นายกรัฐมนตรี เป็นประธานในพิธี  ณ ตึกสันติไมตรี  ทําเนียบรัฐบาล
กรุงเทพฯ 23 สิงหาคม 2560 - กระทรวงอุตสาหกรรม จัดพิธีมอบรางวัลอุตสาหกรรม ประจําปี พ.ศ. 2560 (The Prime Minister’s Industry Award 2017) โดยได้รับเกียรติจาก พลเอกประยุทธ์ จันทร์โอชา นายกรัฐมนตรี เป็นประธานในพิธีและเป็นผู้มอบรางวัลอันทรงเกียรติให้แก่ผู้ประกอบการภาคอุตสาหกรรมไทย จํานวน 28 บริษัท เพื่อเชิดชูเกียรติและประกาศเกียรติคุณให้กับผู้ประกอบการที่มีความมุ่งมั่น ตั้งใจในการประกอบกิจการ มีการพัฒนามาตรฐานการประกอบการในด้านต่าง ๆ อย่างมีศักยภาพ ยกระดับขีดความสามารถทั้งในด้านการผลิต และการแข่งขัน พร้อมก้าวเข้าสู่อุตสาหกรรม 4.0 ณ ตึกสันติไมตรี ทําเนียบรัฐบาล
นายอุตตม สาวนายน รัฐมนตรีว่าการกระทรวงอุตสาหกรรม กล่าวว่า ภาคอุตสาหกรรมมีความสําคัญ
ต่อการพัฒนาเศรษฐกิจของประเทศ เป็นหนึ่งในฟันเฟืองหลักที่มีบทบาทสําคัญในการปรับโครงสร้างเศรษฐกิจ
ของประเทศให้สอดคล้องกับทิศทางการพัฒนาไปสู่ยุค 4.0 ทั้งนี้ ในการขับเคลื่อนไปสู่เป้าหมายดังกล่าวจําเป็น
ต้องมุ่งเน้นการส่งเสริมและพัฒนาภาคอุตสาหกรรมของไทยในทุกระดับให้มีคุณภาพ มีมาตรฐานสากล และมีขีดความสามารถในการแข่งขันด้วยการพัฒนานวัตกรรมใหม่ ๆ มีระบบการบริหารจัดการที่ดี ควบคู่กับการส่งเสริมให้มีความตระหนักถึงความปลอดภัยและคํานึงถึงสิ่งแวดล้อม ซึ่งเป็นภารกิจที่ไม่ใช่เพียงแต่ภาครัฐเป็นผู้ขับเคลื่อนหลักเท่านั้น แต่หัวใจสําคัญอยู่ที่การขับเคลื่อนที่เกิดจากความเข้มแข็งและการประกอบการที่มีคุณภาพของผู้ประกอบการภาคอุตสาหกรรมไทย
เพื่อตอบสนองแนวทางดังกล่าว กระทรวงอุตสาหกรรมเล็งเห็นความสําคัญในการสนับสนุนผู้ประกอบการอุตสาหกรรมให้สามารถแข่งขันได้ในตลาดโลกอย่างมีคุณภาพและมาตรฐานสากล จึงได้จัดพิธีมอบรางวัลอุตสาหกรรม ประจําปี พ.ศ. 2560 (The Prime Minister’s Industry Award 2017) ซึ่งเป็นกิจกรรมสําคัญที่กระทรวงอุตสาหกรรมจัดขึ้นเป็นประจําทุกปี ตั้งแต่ปี พ.ศ. 2536 เป็นต้นมา จนถึงวันนี้นับเป็นปีที่ 25 แล้ว โดยในปีนี้มีสถานประกอบการ
ที่ผ่านเกณฑ์การพิจารณาคัดเลือกและได้รับรางวัล รวมจํานวนทั้งสิ้น 28 ราย ประกอบด้วยรางวัลอุตสาหกรรม
ยอดเยี่ยม จํานวน 1 รางวัล และรางวัลอุตสาหกรรมดีเด่น แบ่งเป็น 7 ประเภท จํานวน 27 รางวัล จากจํานวนผู้สมัครเข้ารับการคัดเลือกทั้งสิ้น 144 ราย
ผู้ประกอบการที่ได้รับรางวัลในปีนี้ ทั้งรางวัลอุตสาหกรรมยอดเยี่ยมและรางวัลอุตสาหกรรมดีเด่น ทั้ง 7 ประเภท ล้วนเป็นปัจจัยสําคัญที่สร้างรากฐานภาคอุตสาหกรรมไทยให้มีความแข็งแกร่ง มีศักยภาพสามารถแข่งขันได้ในเวทีการค้าโลก สามารถรับมือกับโอกาสที่เปลี่ยนแปลงอย่างรวดเร็ว สร้างหนทางพัฒนาภาคอุตสาหกรรมไทย
ให้เจริญก้าวหน้า สร้างความเชื่อมั่นในสินค้าอุตสาหกรรมไทยให้เป็นที่ยอมรับในตลาดสากล พร้อมก้าวไปสู่อุตสาหกรรม 4.0 เพื่อร่วมพัฒนาประเทศไปสู่ความมั่นคง มั่งคั่ง และยั่งยืนสืบไป
รายชื่อบริษัทที่ได้รับรางวัลอุตสาหกรรม ประจําปี พ.ศ. 2560
รางวัลอุตสาหกรรมยอดเยี่ยม จํานวน 1 รางวัล
บริษัท พีทีที โกลบอล เคมิคอล จํากัด (มหาชน) สาขาที่ 2 จังหวัดระยอง
รางวัลอุตสาหกรรมดีเด่น จํานวน 27 รางวัล แยกเป็น 7 ประเภทรางวัล ดังนี้
1. ประเภทการเพิ่มผลผลิต จํานวน 4 รางวัล
(1) บริษัท ดานิลี่ จํากัด จังหวัดระยอง
(2) บริษัท ไทยซัมซุง อิเลคโทรนิคส์ จํากัด จังหวัดชลบุรี
(3) บริษัท สยามคอมเพรสเซอร์อุตสาหกรรม จํากัด จังหวัดชลบุรี
(4) บริษัท ไออาร์พีซี จํากัด (มหาชน) โรงงานโอเลฟินส์ จังหวัดระยอง
2. ประเภทการรักษาคุณภาพสิ่งแวดล้อม จํานวน 3 รางวัล
(1) บริษัท โตชิบา เซมิคอนดัคเตอร์ (ประเทศไทย) จํากัด จังหวัดปราจีนบุรี
(2) บริษัท ปูนซิเมนต์ไทย (ลําปาง) จํากัด จังหวัดลําปาง
(3) บริษัท เอฟแอนด์เอ็น แดรี่ส์ (ประเทศไทย) จํากัด จังหวัดพระนครศรีอยุธยา
3. ประเภทการบริหารความปลอดภัย จํานวน 4 รางวัล
(1) บริษัท ไซเพรส เซมิคอนดักเตอร์ (ประเทศไทย) จํากัด จังหวัดนนทบุรี
(2) บริษัท ไดกิ้น คอมเพรสเซอร์ อินดัสทรีส์ จํากัด จังหวัดระยอง
(3) บริษัท ทีโอซี ไกลคอล จํากัด จังหวัดระยอง
(4) บริษัท เอ็น.ที.เอส.สตีล กรุ๊ป จํากัด (มหาชน) จังหวัดชลบุรี
4. ประเภทการบริหารงานคุณภาพ จํานวน 6 รางวัล
(1) บริษัท กลุ่มสมอทอง จํากัด (สาขาพนม) จังหวัดสุราษฎร์ธานี
(2) บริษัท โกลบอลกรีนเคมิคอล จํากัด (มหาชน) จังหวัดระยอง
(3) บริษัท เคซีอี อินเตอร์เนชั่นแนล จํากัด จังหวัดสมุทรปราการ
(4) บริษัท สยามทูลส์เอ็นจิเนียริ่ง จํากัด จังหวัดลําพูน
(5) บริษัท เหล็กแผ่นรีดเย็นไทย จํากัด (มหาชน) จังหวัดประจวบคีรีขันธ์
(6) บริษัท ไออาร์พีซี จํากัด (มหาชน) โรงงานผลิตเม็ดพลาสติกโพลีสไตรีน จังหวัดระยอง
5. ประเภทการจัดการพลังงาน จํานวน 2 รางวัล
(1) บริษัท ซีพีแรม จํากัด (ชลบุรี) จังหวัดชลบุรี
(2) บริษัท ไออาร์พีซี จํากัด (มหาชน) โรงงานผลิตน้ํามันหล่อลื่นพื้นฐาน จังหวัดระยอง
6. ประเภทการบริหารอุตสาหกรรมขนาดกลางและขนาดย่อม จํานวน 7 รางวัล
ประเภทการบริหารอุตสาหกรรมขนาดกลาง จํานวน 4 รางวัล
(1) บริษัท กลัฟเท็กซ์ จํากัด จังหวัดสมุทรสาคร
(2) บริษัท มาซูม่า (ประเทศไทย) จํากัด กรุงเทพฯ
(3) บริษัท ออโธพีเซีย จํากัด จังหวัดสมุทรปราการ
(4) บริษัท เอสเค อินเตอร์ ฟู๊ด จํากัด จังหวัดตาก
ประเภทการบริหารอุตสาหกรรมขนาดย่อม จํานวน 3 รางวัล
(1) บริษัท ไทย อิโนแอค คอมโพเน้นท์ จํากัด จังหวัดพระนครศรีอยุธยา
(2) บริษัท ไทย ฮาเบล อินดัสเตรียล จํากัด จังหวัดนครปฐม
(3) บริษัท ฟาสเทคโน จํากัด กรุงเทพฯ
7. ประเภทการจัดการโลจิสติกส์ จํานวน 1 รางวัล
บริษัท ทีโอซี ไกลคอล จํากัด จังหวัดระยอง